4.  การวิจัยและพัฒนา

    ในธุรกิจบริการออกแบบ จัดหา และรับเหมาก่อสร้างและติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการก่อสร้างและติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่าง ๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้น ๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

บริษัทให้ความสำคัญกับการพัฒนาด้านบุคลากรอย่างต่อเนื่อง
เพื่อสร้างศักยภาพในการทำงานให้กับองค์กรเพื่อให้องค์กรมีขีดความสามารถในการแข่งขันสูงสุด
จนสามารถบรรลุเป้าหมายที่ตั้งไว้ ทั้งในด้านกระบวนการคิด การนำไปปฏิบัติ ความรู้ความสามารถ
และทัศนคติ ซึ่งแบ่งเป็น 2 ส่วนคือ ส่วนที่หนึ่ง เป็นการพัฒนาความรู้ความสามารถเฉพาะด้าน
(Core Business)และFunctional เฉพาะสาขาวิชาชีพที่นำมาปฏิบัติงาน
โดยการถ่ายทอดความรู้และประสบการณ์จากการทำงานซึ่งกันและกันจากบุคลากรที่มีความเชี่ยวชาญในงานในบริษัทเองและวิทยากรจากภายนอก
และส่งไปอบรมเพิ่มเติมกับสถาบันฝึกอบรมภายนอก ส่วนที่สอง พัฒนาในส่วนอื่น ๆ
ที่เกี่ยวข้องกับทุกคนในองค์กร เช่น ความรู้เกี่ยวกับการให้บริการที่ดี ความรู้ในเรื่องระบบ ISO
ทีมเวิร์ค
โดยบริษัทมีการจัดทำเป็นแผนการอบรมประจำปีที่ชัดเจนสำหรับการพัฒนาบุคคลากรในเรื่องต่าง ๆ
นอกจากนี้ ยังสนับสนุนให้วิศวกรได้มีโอกาสในการเลื่อนระดับวิศวกรอาชีพสูงขึ้นเพื่อบุคลากรนั้น ๆ
จะสามารถปฏิบัติงานได้อย่างเต็มที่
และมุ่งไปสู่ความสำเร็จตามเป้าหมายขององค์กรและของบุคคลเอง บริษัทได้มีการนำเอา KPI และ
Balance Score Card มาใช้ในการวัดผลการดำเนินงานของพนักงาน
เพื่อที่จะทำให้ระบบการให้รางวัล และผลตอบแก่พนักงานเป็นไปอย่างมีประสิทธิภาพ นอกจากนั้น
บริษัทได้จัดกิจกรรมต่าง ๆ เพื่อให้ผู้บริหารและพนักงานทุกระดับได้ร่วมกันทำ
เพื่อให้ทุกคนเข้าใจและร่วมมือกันเพื่อบรรลุเป้าหมายขององค์กร

2.  การพัฒนาด้านระบบคอมพิวเตอร์

ปี 2552 ที่ผ่านมาได้มีการอนุมัติให้ก่อตั้งฝ่าย Corporate IT. โดยรวม แผนกไอที
เข้ากับศูนย์วิศวกรรมออกแบบ (CAD Center)
ทั้งนี้เพื่อเพิ่มศักยภาพการบริหารงานทางด้านเทคโนโลยีสารสนเทศ และการเขียนแบบ
ซึ่งมีบทบาทสำคัญอย่างมากในการพัฒนาระบบงานต่างๆ
ให้สามารถรองรับการขยายตัวของโครงการต่างๆ เพิ่มมากขึ้นในอนาคต
ในส่วนสำนักงานใหญ่ได้มีการปรับปรุงโครงข่ายระบบไอที
(Infrastructure)ที่มีอินเทอร์เน็ตความเร็วสูง ถึง

10 Mpbs. มีการสร้างห้อง Server ใหม่ที่มีระบบรักษาความปลอดภัยที่ทันสมัย
มีการปรับเปลี่ยนอุปกรณ์ รวมทั้งFile Server ใหม่ทั้งหมด

ในส่วนคอมพิวเตอร์ที่ใช้ในการเขียนแบบ CAD ก็ได้เปลี่ยนจากแบบทั่วๆไปเป็นระบบ KVM
ที่ผู้ใช้งานจะมีเพียงจอ เมาส์ และคีย์บอร์ดเท่านั้น ส่วนตัวคอมพิวแตอร์เป็นเคสแบบ Rack U
เก็บไว้ที่ห้อง Server
ทำให้สามารถป้องกันปัญหาเรื่องความปลอดภัยข้อมูลข่าวสารได้อย่างมีประสิทธิภาพ
ส่วนการสื่อสารภาพ เสียง และข้อมูลกับทางหน่วยงาน CAD ตามโครงการต่างๆ
ได้นำเอาเทคโนโลยีสื่อสารภาพ (Web Cam) เสียง(VoIP) และข้อมูลแบบ Real time
เชื่อมโยงถึงกันผ่านระบบ อินเทอร์เน็ต VPN ทำให้การติดต่อสื่อสารในการทำงานต่างๆสะดวก
และรวดเร็วเป็นอย่างมาก

ในส่วนของระบบบัญชี
ได้มีการปรับปรุงการพัฒนาซอฟท์แวร์ระบบพจมานอย่างต่อเนื่องเพื่อให้มีประสิทธิภาพมากขึ้น
มีการปรับปรุง Web Site ของบริษัทฯ มีการพัฒนาซอฟท์แวร์ทางด้านระบบงานอื่นๆที่เกี่ยวข้อง
อาทิเช่น ระบบประมาณราคา และระบบจัดเก็บไฟล์เอกสารอิเล็กทรอนิกส์ เป็นต้น
ในด้านการใช้งานซอฟท์แวร์ในองค์กร ได้มีการกำหนดแผนเพื่อนำซอฟท์แวร์ Gstar CAD 2009
เป็นซอฟท์แวร์มาตรฐานในการเขียนแบบของบริษัท ฯ รวมทั้งจัดฝึกอบรมการใช้งานโปรแกรม Open
Office ให้กับผู้ใช้งานทั้งปี

3.  การพัฒนาระบบคุณภาพมาตรฐาน ISO 9001:2000

ปัจจุบัน บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
มีระบบการบริหารงานคุณภาพระดับสากล ISO โดยได้รับการรับรองการบริหารงานคุณภาพมาตั้งแต่
วันที่ 31 สิงหาคม 2543 (ISO 9002 : 1994) จนถึงปัจจุบัน
บริษัทมีมาตรการปรับปรุงระบบบริหารงานคุณภาพภายในบริษัทให้สอดคล้องกับมาตรฐานสากล
ISO9001:2008 โดย บริษัท Bureau Veritas Quality International (BVQI) จำกัด
เป็นผู้ประเมินและให้การรับรอง
บริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
โดยมีการตรวจติดตามจาก บริษัท Bureau Veritas ทุก ๆ 6 เดือน
รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach
(การพิจารณาอยางเปนกระบวนการ) นอกจากนี้บริษัทได้นำกลยุทธ์การบริหารจัดการแบบ
Balanced Scorecard (BSC) มาปรับใช้อย่างต่อเนื่องก้าวสู่ปีที่ 4
เพื่อติดตามถึงการบรรลุนโยบายและเป้าหมายของบริษัท
ทั้งนี้บริษัทจะได้ทำการปรับปรุงระบบการปฏิบัติงานและระบบบริหารงานคุณภาพให้รองรับต่อแผนธุรกิจของบริษัทในอนาคตและสอดคล้องกับสถานการณ์ทางเศรษฐกิจโลกในยุคปัจจุบัน
มุ่งเน้นการกำหนดเป้าหมายและแผนงานที่ปฏิบัติได้จริง
ควบคู่ไปกับการพัฒนาระบบงานเทคโนโลยีต่างๆ เพื่อให้การบริการด้านงานระบบวิศวกรรมที่มีคุณภาพ
และสร้างมูลค่าเพิ่มตอบสนองต่อทุกความต้องการและความคาดหวังให้กับลูกค้าของบริษัทได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทมีนโยบายด้านความปลอดภัยเป็นลายลักษณ์อักษรชัดเจน
    และประกาศให้ทราบพร้อมส่งเสริมควบคุมให้มีการปฏิบัติตามนโยบายทั่วทั้งองค์กร

    2. บริษัทปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย (จป.) ทุกระดับ ประจำหน่วยงานโครงการของบริษัทฯ

    3. บริษัทได้รับรางวัลจากศูนย์ความปลอดภัยในการทำงานพื้นที่1
    ในโครงการลดอุบัติเหตุในสถานประกอบกิจการที่มีการประสบอันตรายสูงประจำปี 2552

    4. บริษัทส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร เช่น

-   การอบรม จป. ทุกระดับ

-   อบรมหลักสูตรคณะกรรมการความปลอดภัย

-   อบรมหลักสูตรเจ้าหน้าที่ความปลอดภัยในการทำงาน ระดับบริหาร

-   อบรมหลักสูตรเจ้าหน้าที่ความปลอดภัยในการทำงาน ระดับวิชาชีพ

-   อบรมหลักสูตรเจ้าหน้าที่ความปลอดภัยในการทำงาน ระดับเทคนิค

-   อบรมหลักสูตรเจ้าหน้าที่ความปลอดภัยในการทำงาน ระดับเทคนิคขั้นสูง

-   อบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน

    5. บริษัทให้ความร่วมมือกับสังคมส่วนรวม ส่วนราชการ ในเรื่องความปลอดภัย
    ทั้งในและนอกบริษัท เช่น

-   ร่วมกันซ้อมการหนีไฟภายในโครงการ ตามกฎหมายความปลอดภัย

-   บริษัทฯ ได้ร่วมกับสำนักงานสวัสดิการและคุ้มครองแรงงานจังหวัดภูเก็ต จัดสัปดาห์ความ

    ปลอดภัยในช่วงวันที่ 19 - 20 สิงหาคม 2552

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย)

-   ส่งบุคลากรเป็นอาจารย์พิเศษ ภาควิศวกรรมโยธา จุฬาลงกรณ์มหาวิทยาลัย

-   ส่งบุคลากรเป็นอาจารย์พิเศษ สาขาวิชาสุขศาสตร์อุตสาหกรรม และความปลอดภัย

    (หลักสูตรภาคพิเศษ) คณะสาธารณะสุขศาสตร์ มหาวิทยาลัยมหิดล

-   ส่งบุคลากรเป็นอาจารย์พิเศษ สาขาวิชาสุขศาสตร์อุตสาหกรรม และความปลอดภัย

    (หลักสูตรภาคพิเศษ) คณะสาธารณะสุขศาสตร์ มหาวิทยาลัยมหิดล

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

+-----------------------------------+-----------+----------+----------+
| ประเภท                            | 2552      | 2551     | 2550     |
+-----------------------------------+-----------+----------+----------+
| การพัฒนาด้านบุคลากร                  | 827       | 4,536    | 1,494    |
+-----------------------------------+-----------+----------+----------+
| การพัฒนาด้านระบบคอมพิวเตอร์           | 3,480     | 2,880    | 800      |
+-----------------------------------+-----------+----------+----------+
| การพัฒนาระบบคุณภาพมาตรฐาน ISO 9001  | 219       | 156      | 76       |
| Version 2000 และปรับปรุงให้สอดคล้องกับ |           |          |          |
|                                   |           |          |          |
| ISO 9001 : 2008                   |           |          |          |
+-----------------------------------+-----------+----------+----------+
| ก                                 | -         | -        | 2.88     |
| ารพัฒนาด้านระบบความปลอดภัยในการทำงาน |           |          |          |
+-----------------------------------+-----------+----------+----------+
| รวม                               | 4,526     | 7,572    | 2,372    |
+-----------------------------------+-----------+----------+----------+